title: Smernica Komisie 2006/35/ES z  24. marca 2006 , ktorou sa menia a vkladajú prílohy I až IV k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva

text:
               25.3.2006

               SK

               Úradný vestník Európskej únie

               L 88/9

         SMERNICA KOMISIE 2006/35/ES
   z 24. marca 2006,
   ktorou sa menia a vkladajú prílohy I až IV k smernici Rady 2000/29/ES o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej písmeno c) druhého odseku článku 14,
   po porade s príslušnými členskými štátmi,
   keďže:

               (1)

               V smernici 2000/29/ES sa ustanovujú určité opatrenia proti zavlečeniu organizmov, ktoré sú škodlivé pre rastliny alebo rastlinné produkty, do členských štátov z iných členských štátov alebo tretích krajín. Zároveň sa v nej vymedzujú určité zóny, ktoré sa uznávajú za chránené zóny.

               (2)

               Z informácií, ktoré predložilo Portugalsko sa zdá, že výskyt Bemisia tabaci Genn. (európskych populácií) sa zistil v regióne Alentejo a v určitých obciach regiónu Ribatejo e Oeste. Tieto časti portugalského územia by sa preto už naďalej nemali uznávať za chránené zóny, pokiaľ ide o tento škodlivý organizmus.

               (3)

               Z informácií, ktoré predložilo Slovinsko sa zdá, že Erwinia amylovora (Burr.) Winsl. et al. sa v súčasnosti zistila v regiónoch Gorenjska a Maribor. Tieto regióny by sa preto už naďalej nemali uznávať za chránenú zónu, pokiaľ ide o Erwinia amylovora (Burr.) Winsl. et al.

               (4)

               Z informácií, ktoré predložilo Slovensko sa zdá, že prítomnosť Erwinia amylovora (Burr.) Winsl. et al. sa v súčasnosti zistila v určitých obciach okresov Dunajská Streda, Levice, Topoľčany, Poltár, Rožňava a Trebišov. Tieto obce by sa preto už naďalej nemali uznávať za chránené zóny, pokiaľ ide o Erwinia amylovora (Burr.) Winsl. et al.

               (5)

               Taliansko predložilo informácie, ktoré dokazujú, že prítomnosť Erwinia amylovora (Burr.) Winsl. et al. sa v súčasnosti zistila v určitých častiach jeho územia. Tieto časti talianskeho územia by sa preto už naďalej nemali uznávať za chránené zóny, pokiaľ ide o Erwinia amylovora (Burr.) Winsl. et al.

               (6)

               Litva predložila informácie, ktoré dokazujú, že sa v súčasnosti zistila prítomnosť vírusu rizománie repy na jej území. Litva by sa preto už naďalej nemala uznávať za chránenú zónu, pokiaľ ide o vírus rizománie repy.

               (7)

               Príslušné prílohy k smernici 2000/29/ES by sa preto mali zodpovedajúcim spôsobom zmeniť a doplniť.

               (8)

               Opatrenia ustanovené v tejto smernici sú v súlade so stanoviskom Stáleho výboru pre zdravie rastlín,

         PRIJALA TÚTO SMERNICU:
   Článok 1
   Prílohy I až IV k smernici 2000/29/ES sa menia a dopĺňajú v súlade s textom v prílohe k tejto smernici.
   Článok 2
   1.   Členské štáty prijmú a uverejnia najneskôr do 30. apríla 2006 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne oznámia Komisii znenie týchto ustanovení a korelačnú tabuľku medzi týmito ustanoveniami a touto smernicou.
   Tieto ustanovenia sa uplatňujú od 1. mája 2006.
   Keď členské štáty príjmu tieto ustanovenia, uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 24. marca 2006

            Za Komisiu

         Markos KYPRIANOU

            člen Komisie

      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2006/14/ES (Ú. v. EÚ L 34, 7.2.2006, s. 24).

      PRÍLOHA
      Prílohy I až IV k smernici 2000/29/ES sa menia a vkladajú takto:

                  1.

                  Časť B prílohy I sa mení a dopĺňa takto:

                              a)

                              V bode 1 časti a) sa text v zátvorkách po „P“ nahrádza takto:
                              „Azory, Beira Interior, Beira Litoral, Entre Douro e Minho, Madeira, Ribatejo e Oeste (obce Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche a Torres Vedras) a Trás-os-Montes“.

                              b)

                              V položke b) sa v bode 1 vypúšťa „LT“.

                  2.

                  Časť B prílohy II sa mení a dopĺňa takto:
                  V položke b) sa v treťom stĺpci bodu 2:

                              a)

                              po slovách „Forli-Cesena“ a „Rimini“ sa vkladajú slová „(s výnimkou oblasti provincie, ktorá sa nachádza na sever od štátnej cesty č. 9 – Via Emilia)“;

                              b)

                              slová „Trentino-Alto Adige: autonómna provincia Trento“ sa vypúšťajú;

                              c)

                              tieto slová sa vkladajú za slovo „SI“: „(okrem regiónov Gorenjska a Maribor)“;

                              d)

                              tieto slová sa vkladajú za slovo „SK“: „[okrem obcí Blahová, Horné Mýto a Okoč (okres Dunajská Streda), Hronovce a Hronské Kľačany (okres Levice), Veľké Ripňany (okres Topoľčany), Málinec (okres Poltár), Hrhov (okres Rožňava), Kazimír, Luhyňa, Malý Horeš, Svätuše a Zatín (okres Trebišov)]“.

                  3.

                  Časť B prílohy III sa mení a dopĺňa takto:
                  V druhom stĺpci bodov 1 a 2 sa:

                              a)

                              po slovách „Forli-Cesena“ a „Rimini“ vkladajú slová „(s výnimkou oblasti provincie, ktorá sa nachádza na sever od štátnej cesty č. 9 – Via Emilia)“;

                              b)

                              slová „Trentino-Alto Adige: autonómna provincia Trento“ sa vypúšťajú;

                              c)

                              tieto slová sa vkladajú za slovo „SI“: „(okrem regiónov Gorenjska a Maribor)“;

                              d)

                              tieto slová sa vkladajú za slovo „SK“: „[okrem obcí Blahová, Horné Mýto a Okoč (okres Dunajská Streda), Hronovce a Hronské Kľačany (okres Levice), Veľké Ripňany (okres Topoľčany), Málinec (okres Poltár), Hrhov (okres Rožňava), Kazimír, Luhyňa, Malý Horeš, Svätuše a Zatín (okres Trebišov)]“.

                  4.

                  Časť B prílohy IV sa mení a dopĺňa takto:

                              a)

                              v treťom stĺpci bodu 20.1 sa vypúšťa „LT“;

                              b)

                              v treťom stĺpci bodu 20.2 sa vypúšťa „LT“;

                              c)

                              v treťom stĺpci bodu 21 sa vypúšťajú slová „Trentino-Alto Adige: autonómna provincia Trento“;

                              d)

                              v treťom stĺpci bodov 21 a 21.3 sa:

                                          1.

                                          po slovách „Forli-Cesena“ a „Rimini“ vkladajú slová „(s výnimkou oblasti provincie, ktorá sa nachádza na sever od štátnej cesty č. 9 – Via Emilia)“;

                                          2.

                                          tieto slová sa vkladajú za slovo „SI“: „(okrem regiónov Gorenjska a Maribor)“;

                                          3.

                                          tieto slová sa vkladajú za slovo „SK“: „[okrem obcí Blahová, Horné Mýto a Okoč (okres Dunajská Streda), Hronovce a Hronské Kľačany (okres Levice), Veľké Ripňany (okres Topoľčany), Málinec (okres Poltár), Hrhov (okres Rožňava), Kazimír, Luhyňa, Malý Horeš, Svätuše a Zatín (okres Trebišov)]“.

                              e)

                              v treťom stĺpci bodu 22 sa vypúšťa „LT“;

                              f)

                              v treťom stĺpci bodu 23 sa vypúšťa „LT“;

                              g)

                              v treťom stĺpci bodov 24.1, 24.2 a 24.3:
                              text v zátvorkách po „P“ sa nahrádza takto „Azores, Beira Interior, Beira Litoral, Entre Douro e Minho, Madeira, Ribatejo e Oeste (obce Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche a Torres Vedras) a Trás-os-Montes“;

                              h)

                              v treťom stĺpci bodu 25 sa vypúšťa „LT“;

                              i)

                              v treťom stĺpci bodu 26 sa vypúšťa „LT“;

                              j)

                              v treťom stĺpci bodu 27.1 sa vypúšťa „LT“;

                              k)

                              v treťom stĺpci bodu 27.2 sa vypúšťa „LT“;

                              l)

                              v treťom stĺpci bodu 30 sa vypúšťa „LT“.


title: Smernica Rady 98/25/ES z 27. apríla 1998, ktorou sa mení a dopĺňa smernica 95/21/ES týkajúca sa presadzovania medzinárodných štandardov pre bezpečnosť lodí, ochranu proti znečisteniu a životné a pracovné podmienky na lodiach (prístavná štátna kontrola) vzhľadom na lodnú prepravu, ktorá využíva prístavy spoločenstva a plaví sa vo vodách pod jurisdikciou členských štátov

text:
Dôležité právne oznámenie

|

31998L0025

Úradný vestník L 133 , 07/05/1998 S. 0019 - 0020

		Smernica Rady 98/25/ESz 27. apríla 1998,ktorou sa mení a dopĺňa smernica 95/21/ES týkajúca sa presadzovania medzinárodných štandardov pre bezpečnosť lodí, ochranu proti znečisteniu a životné a pracovné podmienky na lodiach (prístavná štátna kontrola) vzhľadom na lodnú prepravu, ktorá využíva prístavy spoločenstva a plaví sa vo vodách pod jurisdikciou členských štátovRADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na článok 84 ods. 2,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom stanoveným v článku 189c Zmluvy [3],(1) keďže článok 2 ods. 1 smernice 95/21/ES [4] definuje "dohovory" v zmysle dohovorov citovaných v tomto článku, ktoré boli platné v dobe prijatia smernice; keďže článok 2 ods. 2 charakterizuje "MOU" ako Memorandum o porozumení o prístavnej štátnej kontrole, podpísané v Paríži 26. januára 1982, v znení platnom v dobe prijatia smernice;(2) keďže od prijatia smernice 95/21/ES nadobudli platnosť zmeny dohovoru Solas 74, Marpol 73/78 a STCW 78; keďže posledné zmeny a doplnky Parížskeho memoranda nadobudli účinnosť 14. januára 1998; keďže je vhodné uplatňovať tieto zmeny a doplnky pre účely tejto smernice;(3) keďže Medzinárodný kódex riadenia bezpečnej prevádzky lodí a zabránenia znečisťovania (kódex ISM), ktorý bol prijatý Medzinárodnou námornou organizáciou 4. novembra 1993 a ktorý sa stal záväzným podľa novej kapitoly IX dohovoru Solas, vytvára systém riadenia bezpečnosti, uplatňovateľný spoločnosťou zodpovednou za prevádzku lode na paluby lodí, ako aj pre pobrežie, a overovaný správou štátu, v ktorom spoločnosť vykonáva svoju obchodnú činnosť;(4) keďže kódex ISM je významným príspevkom k bezpečnosti na mori a k ochrane morského prostredia vo vodách spoločenstva;(5) keďže kódex ISM nadobudol na medzinárodnej úrovni účinnosť 1. júla 1998 pre všetky osobné lode a ropné cisternové lode, chemické lode, cisternové lode na prepravu plynov, lode na prepravu hromadného tovaru a nákladné vysokorýchlostné lode s hrubou registrovanou celkovou tonážou 500 ton alebo viac;(6) keďže nariadenie Rady (ES) č. 3051/95 z 8. decembra 1995 o bezpečnom riadení osobných prevozných lodí roll-on/roll-off (prevozné lode ro-ro) [5] je zamerané na povinné uplatňovanie ustanovení kódexu ISM pre všetky prevozné lode ro-ro, plávajúce z prístavov alebo do prístavov spoločenstva, bez ohľadu na ich vlajku;(7) keďže neskoršia realizácia ustanovení kódexu ISM na medzinárodnej úrovni zo strany spoločností a správy by mohla vytvoriť znepokojivú situáciu v oblasti bezpečnosti na mori a ochrany morského prostredia;(8) keďže je z toho dôvodu potrebné vytvoriť špecifické opatrenia platné v celom spoločenstve pre prípady, keď nie sú na palube lodí osvedčenia ISM; keďže tieto opatrenia musia zahŕňať zadržanie všetkých lodí bez osvedčení vydaných podľa kódexu ISM;(9) keďže však pri absencii iných vážnejších nedostatkov oprávňujúcich zadržanie lode by príslušné členské štáty mali mať možnosť zrušiť príkaz na zadržanie lode, keď to je potrebné na zabránenie kongescie v prístave;(10) keďže v tomto prípade podľa článku 11 smernice 95/21/ES potrebujú členské štáty dokonale zladené opatrenia na zabezpečenie prípadov, v ktorých bolo lodiam povolené opustiť prístav bez príslušného osvedčenia ISM, ale ktoré majú zakázaný prístup do všetkých prístavov v spoločenstve až do doby, kým im nebude vydané platné osvedčenie podľa kódexu ISM, bez ujmy na odsek uvedeného článku;(11) keďže len zadržujúci členský štát môže zrušiť zákaz prístupu do prístavov spoločenstva; keďže tento členský štát môže, ak si to želá, akceptovať akékoľvek informácie iného členského štátu, ktoré považuje za dôkaz o tom, že loď má platné osvedčenia vydané podľa kódexu ISM;(12) keďže by malo byť možné jednoduchým spôsobom upraviť smernicu 95/21/ES tak, aby brala do úvahy zmeny medzinárodných dohovorov a Memoranda o porozumení o prístavnej štátnej kontrole, uvedené v článku 2 smernice 95/21/ES; keďže sa postup uvedený v článku 18 uvedenej smernice javí ako najvhodnejší pre takéto zmeny; keďže by sa mal v tomto zmysle rozšíriť článok 19,PRIJALA TÚTO SMERNICU:Článok 1Smernica 95/21/ES sa týmto mení a dopĺňa takto:1. Článok 2 sa mení a dopĺňa takto:a) v bode 1 sa slová "s platnosťou k dátumu prijatia tejto smernice" nahrádzajú slovami "platných k 1. júlu 1998";b) v bode 2 sa slová "v znení ku dňu prijatia tejto smernice" nahrádzajú slovami "v znení platnom k 14. januáru 1998".2. Vkladá sa nasledujúci článok:"Článok 9aPostup uplatniteľný v prípade absencie osvedčení ISM1. Keď kontrola zistí, že kópie dokumentov zhody alebo osvedčenia o riadení bezpečnej prevádzky, vydaných podľa Medzinárodného kódexu pre bezpečné riadenie lodí a ochranu pred znečistením (kódex ISM), chýbajú na palubách lodí, na ktoré je v rámci spoločenstva v dobe kontroly uplatniteľný kódex ISM, príslušné orgány zabezpečia zadržanie takýchto lodí.2. Ak okrem absencie dokumentácie uvedenej v odseku 1 kontrola nezistí žiadne ďalšie nedostatky oprávňujúce zadržanie, môžu príslušné orgány zrušiť príkaz na zadržanie, aby sa vyhli kongescii v prístave. Kedykoľvek sa prijme takéto rozhodnutie, príslušné orgány ihneď o tom informujú príslušné orgány iných členských štátov.3. Členské štáty prijmú opatrenia potrebné na to, aby všetky lode oprávnené opustiť prístav v členskom štáte za okolností uvedených v odseku 2, mali zakázaný prístup do všetkých prístavov spoločenstva, s výnimkou prípadov uvedených v článku 11 ods. 6, až do doby, kým vlastník alebo prevádzkovateľ lode nepreukáže k spokojnosti príslušných orgánov členského štátu, v ktorom bola loď zadržaná, že loď má platné osvedčenie vydané podľa kódexu ISM. Keď sa zistia nedostatky, uvedené v článku 9 ods. 2, ktoré sa nemôžu odstrániť v prístave zadržania, platia aj príslušné ustanovenia článku 11.".3. V článku 19 sa dopĺňa nasledujúce písmeno:"c) úpravy dátumov uvedené v článku 2 v záujme rešpektovania zmien a doplnkov medzinárodných dohovorov a MOU uvedených v tomto článku, ktoré nadobudli účinnosť, s výnimkou protokolov k týmto dohovorom.".Článok 21. Členské štáty do 1. júla 1998 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenia hlavných ustanovení zákonov, iných právnych predpisov a správnych opatrení, ktoré prijmú v oblasti pôsobnosti tejto smernice.Článok 3Táto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Luxemburgu 27. apríla 1998Za RadupredsedaR. Cook[1] Ú. v. ES C 264, 30. 8. 1997, s. 33.[2] Stanovisko doručené 10. decembra 1997 (Ú. v. ES C 73, 9.3.1998, s. 64).[3] Stanovisko Európskeho parlamentu zo 4. decembra 1997 (Ú. v. ES C 388, 22.12.1997, s. 16), spoločná pozícia Rady z 12. februára 1998 (Ú. v. ES C 91, 26.3.1998, s. 28) a rozhodnutie Európskeho parlamentu z 31. marca 1998 (Ú. v. ES C 138, 4.5.1998).[4] Ú. v. ES L 157, 7.7.1995, s. 1.[5] Ú. v. ES L 320, 30.12.1995, s. 14.--------------------------------------------------